Mercedes-Benz

Η Mercedes-Benz (προφέρεται: [mɛʁˈtseːdəsˌbɛnts]) είναι γερμανική εταιρεία κατασκευής πολυτελών επιβατικών αυτοκινήτων με ιδιαίτερα υψηλές απαιτήσεις και καινοτομίες, καθώς και φορτηγών. Παλαιότερα η εταιρεία ονομαζόταν επίσημα Daimler-Benz AG, και το Mercedes ήταν μόνο το όνομα των αυτοκινήτων της. Ιδρύθηκε στη σημερινή της μορφή, υπό την ονομασία Mercedes-Benz, στις 28 Ιουνίου 1926, με την ένωση των εταιρειών Daimler-Motoren-Gesellschaft και Benz & Cie. Στην Ελλάδα κατασκεύαζε λεωφορεία Mercedes-Benz η εταιρεία Βιαμάξ. Το 1982 ιδρύθηκε η Mercedes-Benz Ελλάς, η οποία είναι κατά ποσοστό 100% θυγατρική εταιρεία της αντίστοιχης γερμανικής. Η Daimler A.G., όπως ονομάζεται σήμερα η μητρική εταιρεία, είναι η μεγαλύτερη παραγωγός εταιρεία φορτηγών παγκοσμίως και η δεύτερη μεγαλύτερη παραγωγός εταιρεία πολυτελών αυτοκινήτων. Οι κυριότεροι ανταγωνιστές της Mercedes-Benz είναι η BMW, η Audi, η Volvo, η Lexus και η DS Automobiles (η πολυτελής θυγατρική της Citroën), ενώ ειδικότερα στη Βόρεια Αμερική, στη Μέση Ανατολή και στην Κίνα είναι και οι Cadillac και Lincoln. Σύμβολο Το τριάκτινο αστέρι, που έχει εμπνευστεί ο Γκότλιμπ Ντάιμλερ και συμβολίζει τον εκσυγχρονισμό των μεταφορών σε στεριά, αέρα και θάλασσα, υιοθετήθηκε το 1909, επτά δηλαδή χρόνια μετά το όνομα «Mercedes» και τοποθετήθηκε στο μπροστινό μέρος των αυτοκινήτων της από το 1910 και μετά. Ενεργητική και παθητική ασφάλεια Η Mercedes-Benz παραδοσιακά θεωρείται ως μία από τις εταιρείες που δίνουν βασική προτεραιότητα στην ασφάλεια των επιβατών, μαζί φυσικά και με την πολυτέλεια. Οι κυριότεροι ιστορικοί σταθμοί της στον τομέα αυτό (συνήθως και καινοτομίες της εταιρείας, αν και ορισμένα από τα παρακάτω δεν πρωτοεμφανίστηκαν παγκοσμίως σε μοντέλα της Mercedes-Benz, αλλά μόνο πανευρωπαϊκά, παρά κάποιες ανακριβείς αναφορές σε ορισμένα διαφημιστικά έντυπα) είναι οι εξής: 1901: Το πρώτο αυτοκίνητο, το οποίο εξοπλιζόταν με γρίλια για την σωστή ψύξη του μονοκύλινδρου βενζινοκίνητου μοτέρ, σαν αυτές που βλέπουμε σήμερα στα τωρινά αυτοκίνητα. 1924: Το πρώτο παγκοσμίως αυτοκίνητο με φρένα και στους 4 τροχούς. 1931: Η πρώτη ανεξάρτητη ανάρτηση και στους 4 τροχούς, που παρουσιάστηκε στη Mercedes 170. 1936: Το πρώτο επιβατικό αυτοκίνητο με κινητήρα ντίζελ, το 260D, το οποίο κατανάλωνε σχεδόν 30% λιγότερο καύσιμο από τον αντίστοιχο βενζινοκινητήρα. 1939: Οι πρώτες δοκιμές πρόσκρουσης με ένα ειδικό όχημα κατασκευασμένο με πολύ άκαμπτο πλαίσιο που διέθετε ειδική προστασία πλευρικής πρόσκρουσης, θέλοντας να αυξήσει την ασφάλεια των αυτοκινήτων της. 1949: Η Mercedes ανέπτυξε την πρώτη κλειδαριά πόρτας με κωνικό πείρο, ώστε οι θύρες του αυτοκινήτου να μένουν στη θέση τους. Προηγουμένως, ήταν συχνό φαινόμενο οι πόρτες των αυτοκινήτων να ανοίγουν κατά την πρόσκρουση, με αποτέλεσμα οι επιβάτες να εκτινάσσονται στην άσφαλτο. 1951: Πλήρης «κλωβός ασφαλείας», σε συνδυασμό και με τη «ζώνη ελεγχόμενης παραμόρφωσης» στο εμπρός και πίσω μέρος του οχήματος. Αυτό σημαίνει ότι οι επιβάτες προστατεύονται από ένα εξαιρετικά ανθεκτικό πλαίσιο και ότι η ενέργεια της σύγκρουσης απορροφάται μέσω της καταστροφής μόνο του μπροστινού (και του πίσω) τμήματος του αυτοκινήτου και όχι και της καμπίνας επιβατών. Μάλιστα η Mercedes-Benz ήταν η πρώτη εταιρεία παγκοσμίως που καθιέρωσε δοκιμές πρόσκρουσης (crash tests) για την εξασφάλιση αυτής της καθοριστικής «ζώνης» όχι μόνο στο μπροστινό μέρος του σασί, αλλά και στο πίσω μέρος. 1972: Απομάκρυνση της δεξαμενής καυσίμων από το πίσω άκρο του αμαξώματος της Mercedes-Benz W116 (η πρώτη γενιά της S-Class) και τοποθέτησή της πάνω από τον πίσω άξονα, μειώνοντας έτσι τις πιθανότητες να εκραγεί σε οπίσθια πρόσκρουση και να αρπάξει φωτιά το αυτοκίνητο (ωστόσο στο Citroën DS, ήδη από την εισαγωγή του το 1955, είχε ήδη τοποθετηθεί μπροστά από τον πίσω άξονα και προς το κέντρο του αμαξώματος, κάτω από τα πίσω καθίσματα.) 1978 / Δεκέμβριος: ABS (Anti-lock Braking System / Σύστημα Αντιμπλοκαρίσματος Τροχών) και στους 4 τροχούς (το πρώτο σε ευρωπαϊκό μοντέλο - στις Ηνωμένες Πολιτείες είχε πρωτοεισαχθεί από την Chrysler, υπό το όνομα «Sure Brake», στο Chrysler Imperial του 1971. Επίσης, η General Motors εισήγαγε την ίδια σεζόν σε όλες τις πισωκίνητες Cadillac το «Trackmaster», το οποίο όμως ενεργούσε μόνο στους πίσω τροχούς. 1980 / Δεκέμβριος: Αερόσακος οδηγού, μαζί με πυροτεχνικούς προεντατήρες και σύστημα περιορισμού δύναμης για τις μπροστινές ζώνες ασφαλείας (τις σεζόν του 1974, του 1975 και του 1976 προσφέρονταν προαιρετικοί αερόσακοι οδηγού και συνοδηγού σε κάποια πολυτελή μοντέλα των Cadillac, Buick και Oldsmobile. Ωστόσο, το κοινό τότε δεν έδειξε ιδιαίτερο ενδιαφέρον για την πατέντα αυτή και ελάχιστα αυτοκίνητα παραγγέλθηκαν με αερόσακους, με αποτέλεσμα η παραγωγή τους να σταματήσει το 1976. Από την άλλη, σε όσα από αυτά τα αμερικανικά μοντέλα είχαν τοποθετηθεί αερόσακοι, οι ζώνες ασφαλείας ήταν μόνο δύο σημείων αντί τριών, καθώς οι αερόσακοι είχαν τότε επινοηθεί ως ένα εναλλακτικό υποκατάστατο αντί της ζώνης ασφαλείας, αντί για συμπληρωματικοί των ζωνών ασφαλείας.). 1985: Αερόσακος συνοδηγού, αρχικά στο Mercedes-Benz W123 (E-Class) σε περιορισμένα αντίτυπα (σε επιλεγμένους πελάτες κατόπιν ειδικής παραγγελίας), ενώ από τον Δεκέμβριο του 1987 έξτρα αερόσακος συνοδηγού σε μαζική παραγωγή. 1986: Σύστημα Ελέγχου Πρόσφυσης (Traction Control System), με σκοπό την πρόληψη του σπιναρίσματος των τροχών, δηλαδή της απώλειας πρόσφυσης σε τυχόν υπερβολική ταχύτητα ή έντονη επιτάχυνση υπό συνθήκες μειωμένης πρόσφυσης, δηλαδή βροχή, χιόνι ή πάγο (το πρώτο σε ευρωπαϊκό μοντέλο - στις Ηνωμένες Πολιτείες είχε πρωτοεισαχθεί το 1971 από την Buick ως έξτρα σε όλα τα μεγάλων διαστάσεων μοντέλα της: Riviera, Estate Wagon, Electra 225, Centurion και LeSabre, υπό το όνομα MaxTrac. Επίσης και η Cadillac είχε εισάγει το 1979 το Traction Monitoring System / TMS στην Eldorado). 1989: Νέο Mercedes-Benz R129 (SL-Class). Το πρώτο παγκοσμίως σύστημα, σε κάμπριο, εκτίναξης προσκεφάλων των καθισμάτων προς τα πάνω σε τυχόν αναπόφευκτη ανατροπή, ώστε οι επιβάτες να μην συνθλιβούν. 1995 / Μάιος: Το πρώτο παγκοσμίως ESP (Electronic Stability Programme ή Electronic Stability Control / ηλεκτρονικό πρόγραμμα ευστάθειας ή ηλεκτρονικός έλεγχος ευστάθειας), στο Mercedes-Benz W140 (S-Class). Πρόκειται για ένα ηλεκτρονικό σύστημα ενεργητικής ασφάλειας, που βελτιώνει την ευστάθεια του οχήματος κατά την οδήγηση. 1996 / Δεκέμβριος: Το πρώτο παγκοσμίως Brake Assist (Σύστημα Υποβοήθησης Φρεναρίσματος). 1998 / Οκτώβριος: Νέο Mercedes-Benz W220 (S-Class). Το πρώτο παγκοσμίως αυτοκίνητο με 10 αερόσακους: 2 μπροστινούς, 2 πλευρικούς εμπρός, 2 πλευρικούς πίσω, 4 πλευρικούς οροφής (2+2 εμπρός και πίσω) και μάλιστα όλοι ως στάνταρ. 1998 / Οκτώβριος: Distronic cruise control, για την αυξομείωση της ταχύτητας του αυτοκινήτου, έτσι ώστε η απόσταση από το προπορευόμενο να παραμένει πάντα σταθερή (στην πραγματικότητα είχε πρωτοεισαχθεί τον Αύγουστο του 1997 από την Toyota, υπό το όνομα radar cruise control). 2002 / Οκτώβριος: Pre-Safe, για «προετοιμασία» των καθισμάτων και ζωνών ασφαλείας πριν την πρόσκρουση. 2002 / Οκτώβριος: Το πρώτο παγκοσμίως 7-τάχυτο αυτόματο κιβώτιο, υπό το όνομα 7G-Tronic. Συνεργάζεται κατάλληλα και με όλα τα ηλεκτρονικά συστήματα ενεργητικής ασφάλειας. 2005 / Σεπτέμβριος: Distronic Plus (είναι ικανό πλέον ακόμα και να σταματήσει το όχημα αν είναι αναγκαίο). 2005 / Σεπτέμβριος: Pre-Safe Brake, με «προ-φόρτιση» των φρένων, ώστε να προσφέρει περαιτέρω υποβοήθηση στο φρενάρισμα. 2013 / Μάιος: Νέο Mercedes-Benz W222 (S-Class). Με την παρουσίασή του, το μοντέλο εισήγαγε και το πρώτο παγκοσμίως 9-τάχυτο αυτόματο κιβώτιο, το 9G-Tronic. Ποιοτικές κατατάξεις Στο παρελθόν, έως και πριν από τα μέσα της δεκαετίας του 1990, η Mercedes-Benz είχε πολύ ισχυρή φήμη για την ποιότητα και την ανθεκτικότητα. Τα επιβατικά αυτοκίνητα της Mercedes-Benz θεωρούνταν «τανκς» ή «άφθαρτα» ή ακόμα και «αθάνατα» από ιδιοκτήτες που είχαν τη δική τους Mercedes για πολύ μεγάλα χρονικά διαστήματα. Ορισμένοι αντικειμενικοί αναθεωρητές που εξετάζουν επιβατικά οχήματα, όπως οι έρευνες της JD Power, έδειξαν πτώση της φήμης με αυτά τα κριτήρια στα τέλη της δεκαετίας του 1990 και στις αρχές της δεκαετίας του 2000. Στη συνέχεια όμως, η κατάσταση βελτιώθηκε και έως τα μέσα του 2005, η Mercedes επέστρεψε προσωρινά στον μέσο όρο της βιομηχανίας για την αρχική ποιότητα, ένα μέτρο προβλημάτων μετά τις πρώτες 90 ημέρες ιδιοκτησίας, σύμφωνα με την JD Power. Στη Μελέτη Αρχικής Ποιότητας της JD Power για το πρώτο τρίμηνο του 2007, η Mercedes παρουσίασε δραματική βελτίωση ανεβαίνοντας από την 25η στην 5η θέση και κερδίζοντας πολλά βραβεία για τα νεότερα μοντέλα της. Για το 2008, η αρχική βαθμολογία ποιότητας της Mercedes-Benz βελτιώθηκε κατά έναν ακόμη βαθμό, στην 4η θέση. Εκτός από αυτή τη διάκριση, έλαβε επίσης το Platinum Plant Quality Award για το εργοστάσιο συναρμολόγησης αμαξώματος με την επωνυμία Mercedes στο Ζίντελφινγκεν της Γερμανίας. Οι μελέτες αρχικής ποιότητας και αξιοπιστίας οχημάτων του 2011 της JD Power κατέταξαν τα οχήματα Mercedes-Benz πάνω από το μέσο όρο σε ποιότητα κατασκευής και αξιοπιστία. Στην έρευνα της JD Power στο Ηνωμένο Βασίλειο το 2011, τα αυτοκίνητα Mercedes βαθμολογήθηκαν πάνω από το μέσο όρο. Επιπλέον, iSeeCars.com μελέτη για το Reuters το 2014 διαπίστωσε ότι η Mercedes έχει το χαμηλότερο ποσοστό ανάκλησης οχημάτων από τους ανταγωνιστές. Σημαντικά ιστορικά μοντέλα Mercedes-Benz SSK, 1928 - 1932 Mercedes-Benz 770, 1930 - 1944, σε 205 αντίτυπα Mercedes-Benz 170S, 1949 - 1955 Mercedes-Benz 300, 1951 - 1960 Mercedes-Benz W112, 1961 - 1965 Mercedes-Benz W100, 1964 - 1981 Mercedes-Benz W116, 1972 - 1980 Mercedes-Benz W123, 1976 - 1985 Mercedes-Benz W126, 1979 - 1991 Mercedes-Benz W124, 1984 - 1997 Mercedes-Benz 500E, 1991 - 1995 Mercedes-Benz W140, 1991 - 1998 Mercedes-Benz W220, 1998 - 2005 Mercedes-Benz W221, 2005 - 2013 Mercedes-Benz SLR McLaren, 2004 – 2009 Mercedes-Benz SLS AMG, 2010 - 2014 Mercedes-Benz X-class, 2017 - 2020 Mercedes-AMG G 63 6x6, 2013 - 2015 Σημερινά μοντέλα της εταιρείας Μαζί με το κάθε μοντέλο, παρατίθεται και το έτος εισαγωγής της σημερινής γενιάς του. Mercedes-Benz A-class, 2018 Mercedes-Benz B-class, 2018 Mercedes-Benz C-class, 2021 Mercedes-Benz CLA-class, 2025 Mercedes-Benz CLS-class, 2014 Mercedes-Benz GLE-class W214, 2023 Mercedes-Benz G-class, 1979 Mercedes-Benz GLS-class, 2019 Mercedes-Benz GLE-class, 2018 Mercedes-Benz GLE-coupe, 2019 Mercedes-Benz GLC-class, 2022 Mercedes-Benz W223 S-class, 2020 Mercedes-AMG R 232, 2021 Mercedes-Benz SLC-class, 2018 Mercedes-Benz V-class, 2014 Mercedes-Benz AMG GT, 2023 Mercedes-Maybach S-class, 2020 Παραπομπές Βιβλιογραφία Abele, Rüdiger· Thomas, Peter (2007). Driving Force: 70 years of Mercedes-Benz diesel technology. Bielefeld, Germany: Delius Klasing. ISBN 9783768819299. Αρχειοθετήθηκε από το πρωτότυπο στις 9 Νοεμβρίου 2021. Ανακτήθηκε στις 19 Αυγούστου 2023. Adler, Dennis (2001). Mercedes-Benz: Silver Star Century. First Gear series. Osceola, WI: MBI Publishing Company. ISBN 0760309493. —————— (2006). Daimler and Benz: The Complete History – The Birth And Evolution of The Mercedes-Benz. New York: HarperCollins. ISBN 0060890266. —————— (2008). Mercedes-Benz. First Gear series. Minneapolis, MN: Motorbooks. ISBN 978-0760333723. Alfieri, Bruno· Meier, Richard· Piano, Renzo (1995). Form. Mercedes-Benz: The Roots and Rationale of Beauty. Milan: Automobilia. ISBN 887960080X. Boesen, Victor· Grad, Wendy (1981). The Mercedes-Benz Book. Garden City, NY: Doubleday. ISBN 0385125542. Butterfield, Leslie (2005). Enduring Passion: The Story of the Mercedes-Benz Brand. Chichester, UK: John Wiley & Sons. ISBN 047001802X. Heilig, John (1998). Mercedes: Nothing But the Best. London: Apple Press. ISBN 1850768587. Hille-Priebe, Nicole (2008). Bolsinger, Markus, επιμ. Design by Mercedes-Benz. Bielefeld, Germany: Delius Klasing. ISBN 9783768825375. Hoppe, Heinz C. (1992). Serving the Star Around the World: the "Simple Life" in East Prussia to the Daimler-Benz Board of Management. München: Südwest Verlag. ISBN 3517013609. Αρχειοθετήθηκε από το πρωτότυπο στις 9 Νοεμβρίου 2021. Ανακτήθηκε στις 19 Αυγούστου 2023. Kimes, Beverly Rae (1986). The Star and the Laurel: The Centennial History of Daimler, Mercedes, and Benz, 1886–1986. Montvale, NJ: Mercedes-Benz of North America. ISBN 0936573015. Αρχειοθετήθηκε από το πρωτότυπο στις 9 Νοεμβρίου 2021. Ανακτήθηκε στις 9 Νοεμβρίου 2021. Langworth, Richard M. (1984). Mercedes-Benz: The First Hundred Years. New York: Beekman Books. ISBN 0517381990. Legate, Trevor (2010). The Ultimate History of Mercedes-Benz: From the flamboyant 540K and the fabulous 300SL Gullwing to today's SLS AMG supercar. Bath, Somerset, UK: Parragon Books. ISBN 9781407549798. Lewandowski, Jürgen, επιμ. (1986). Mercedes-Benz, 1886–1986 (στα Αγγλικά, Γαλλικά, και Γερμανικά). Two volume set. Lausanne: Edita. ISBN 2880011949. —————————— (2004). Mercedes-Benz: Typen und Geschichte [Mercedes-Benz: Types und History] (στα Γερμανικά). Bielefeld, Germany: Delius Klasing. ISBN 376881534X. Löwisch, Roland (2019). Mercedes-Benz: Sternstunden der Autogeschichte [Mercedes-Benz: Star Moments in Auto History] (στα Γερμανικά). Königswinter, Germany: Heel Verlag. ISBN 9783958439405. Ludvigsen, Karl E. (1962). Mercedes-Benz Guide. New York: Sports Car Press. OCLC 1004806664. Michelli, Joseph A. (2016). Driven to Delight: Delivering World-Class Customer Experience the Mercedes-Benz Way. New York: McGraw-Hill Education. ISBN 9780071806305. Niemann, Harry (2008). Sternenmaler: Mercedes-Benz-Werbung aus einem Jahrhundert [Star Painters: Mercedes-Benz Advertisements from a Century] (στα Γερμανικά). Stuttgart: Motorbuch Verlag. ISBN 9783613028647. Peters, Wolfgang· Zöllter, Jürgen (2004). The Challenge: Accelerating the Mercedes-Benz Brand. Bielefeld, Germany: Delius Klasing. ISBN 3768815951. Αρχειοθετήθηκε από το πρωτότυπο στις 23 Ιανουαρίου 2022. Ανακτήθηκε στις 19 Αυγούστου 2023. Roleff, Paul (2000). Southern Star: Mercedes-Benz in Australia. Mulgrave, Vic, Australia: DaimlerChrysler Australia/Pacific. Schildberger, Friedrich (1978). Chronik Mercedes-Benz Fahrzeuge und Motoren [Chronicle Mercedes-Benz Vehicles and Motors] (στα Γερμανικά) (6th, expanded έκδοση). Stuttgart–Untertürkheim: Daimler-Benz AG. OCLC 312295896. Scott-Moncrieff, David (1979). Three-Pointed Star: The Story of Mercedes-Benz (rev. and updated έκδοση). London: Gentry Books. ISBN 0856140589. Seiff, Ingo (1989). Mercedes-Benz: Portrait of a Legend. London: Macdonald Orbis. ISBN 0356176177. Simsa, Paul· Spross, Hans Jürgen· Wendt, Horst I. (1995). Der Stern ihrer Sehnsucht: Plakate und Anzeigen von Mercedes-Benz: Zeitdokumente der Gebrauchskunst von 1900 bis 1960 [The Star of your Longing: Posters and advertisements from Mercedes-Benz: Contemporary documents of applied art from 1900 to 1960] (στα Γερμανικά). Ostfildern-Ruit, Germany: Hatje Cantz Verlag. ISBN 3893227067. Sparrow, David· Stobbs, William (1993). Mercedes-Benz Legends. Osprey Classic Marques series. London: Osprey Publishing. ISBN 1855322919. Staud, René (2019). Art of Mercedes (στα Αγγλικά και Γερμανικά). Stuttgart: Motorbuch Verlag. ISBN 9783613041356. Steinwedel, Louis William (1979). The Mercedes-Benz Story. Chicago: Rand McNally. ISBN 0528880306. Ullyett, Kenneth (1966). The Mercedes-Benz Companion. London: Stanley Paul. OCLC 930477713. Vann, Peter (1995). Fantastic Mercedes-Benz Automobiles. Osceola, WI: Motorbooks International. ISBN 0760300151. Vieweg, Christof (2016). Mercedes-Benz das Buch: Geschichte, Technik, Design [Mercedes-Benz The Book: History, Technology, Design] (στα Γερμανικά). Sipplingen, Germany: Edition SternZeit. ISBN 9783981735345. Vlasic, Bill· Stertz, Bradley A. (2000). Taken for a Ride: How Daimler-Benz Drove off with Chrysler. New York: William Morrow. ISBN 0688173055. Waller, David (2001). Wheels on Fire: The Amazing Inside Story of the DaimlerChrysler Merger (rev. and updated έκδοση). London: Coronet. ISBN 0340770376. Ward, Rod (2018). Mercedes-Benz Part One: The road cars. Auto Review series, no. 143. Leeds, UK: Zeteo Publishing. OCLC 1181036366. Wright, Nicky (1991). Mercedes: The Enduring Legend. New York: Gallery Books. ISBN 0831758562. Peter J. Davies, L'Encyclopédie mondiale des camions, Genève, éditions Manise, 2003 (ISBN 2-84198-214-9). Εξωτερικοί σύνδεσμοι Επίσημος ιστότοπος Mercedes-Benz Ελλάς Λέσχη Ιδιοκτητών και Φίλων Mercedes Benz Ελλάδος. (mbclub.gr) Λέσχη Ιδιοκτητών και Φίλων Mercedes-Benz Ελλάδας. Αρχειοθετήθηκε 2009-09-04 στο Wayback Machine. Mercedes-Benz Club Ελλάς hellas.mercedes-benz-clubs.com και mercedes-benz-clubs.com www.motor-talk.de/ Mercedes-Benz forum.